
Narvas Paul Kerese tn 17b asuva maa-ala 
osa tasuta kasutusse andmine 
(Kerese 19 Parkla MTÜ)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Kerese 19 Parkla MTÜ-lt, registrikood 80228194, (edaspidi ka mittetulundusühistu või MTÜ) taotlus, milles mittetulundusühistu palub eraldada tasuta kasutusse Narvas Paul Kerese tn 17b (katastritunnus 51101:001:0233, üldkasutatav maa 100%) asuva maa-ala üldpindalaga 278 m2 majaelanikele parkimiskohtade korraldamise eesmärgil.
Arvestades, et linn peab tegutsema linnakodanike huvides ning antud juhul toetama Narva linn, P. Kerese tn 19 korteriühistu elanike soovi rajada endale parkla, Narva Linnavalitsuse linnavarakomisjon tegi ettepaneku rahuldada Kerese 19 Parkla MTÜ taotlus osaliselt (ilma maatükita teise parklaosa jaoks pindalaga 115 m2, millest osa on juba Narva linn, P. Kerese tn 19 korteriühistu kasutuses) Narva linn, P. Kerese tn 19 korteriühistu üldkoosoleku protokolli, kus on väljendatud KÜ liikmete soov moodustada parkla rajamiseks MTÜ-d ning taotleda linna maa-ala osa tasuta kasutamist, esitamisel. 
Kõik tööd teostatakse mittetulundusühingu kuludega ning mittetulundusühing tagab kõnesoleva maa-ala osa korrashoiu ja hoolduse.

Kerese 19 Parkla MTÜ taotlust arutati Narva Linnavalitsuse linnavarakomisjoni koosolekul 19.11.2019. a (protokoll nr 13) ning otsustati:
3.1 Rahuldada Kerese 19 Parkla MTÜ taotlus osaliselt ning anda Kerese 19 Parkla MTÜ-le tasuta kasutusse määramata ajaks Narva linn, P. Kerese tn 19 korteriühistu majaelanikele parkimisplatsi korraldamiseks Paul Kerese tn 17b, Narva (katastritunnus 51101:001:0233, üldkasutatav maa 100%) asuv maa-ala osa üldpindalaga 163 m2 (osa taotletavast maa-alast pindalaga 115 m2 on juba Narva linn, P. Kerese tn 19 korteriühistu kasutuses), võttes arvesse, et Kerese 19 Parkla MTÜ-sse kuuluvad sama Narva linn, P. Kerese tn 19 korteriühistu autoomanikud ning et Kerese 19 Parkla MTÜ taotlus laekus varem kui Narva linn, P. Kerese tn 19 korteriühistu taotlus.
3.2 Narva Linnavalitsuse Linnamajandusametil esitada punktis 3.1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 p 3 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks, määramata ajaks tasuta kasutusse anda linnavalitsuse korraldusega. 

3. OTSUS

3.1. Anda Kerese 19 Parkla MTÜ-le, registrikood 80228194, avalikku enampakkumist korraldamata määramata ajaks tasuta kasutusse Narvas P. Kerese tn 17b (katastritunnus 51101:001:0233, üldkasutatav maa 100%) asuva maa-ala üldpindalaga 163 m2 (asukohaskeem on lisas) majaelanikele parkimiskohtade korraldamise eesmärgil.
3.2. Narva Linnavalitsuse Linnamajandusametil sõlmida Kerese 19 Parkla MTÜ-ga punktis 3.1. nimetatud maa-ala osa tasuta kasutuse leping.

4. RAKENDUSSÄTTED
4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks Kerese 19 Parkla MTÜ-le.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

